SIR আতঙ্কে মৃত্যু, কুলপিতে মৃতের পরিবারে বাড়িতে তৃণমূলের প্রতিনিধি দল

কোয়েল মন্ডল (কুলপি): রাজ্যজুড়ে তৈরি হয়েছে এসআইআর (SIR) আতঙ্ক! ২০০২-এর তালিকায় নাম নেই, তাহলে কি দেশ থেকে বিতাড়িত হতে হবে? এই ভয় মানুষের মধ্যে আতঙ্ক তৈরি হয়েছে। এই পরিবারগুলির পাশে এবার রাজ্যের শাসকদল। এসআইআর আতঙ্কে মৃত দক্ষিণ ২৪ পরগনা (South 24 Pargana) জেলার কুলপি বিধানসভার (Kulpi Assemble) ঢোলা হাটের কালীচরণপুরের বাসিন্দা শাহাবুদ্দিন পাইকের (Shahabuddin Paike) পরিবারের সঙ্গে দেখা করতে এলেন তৃণমূলের একটি প্রতিনিধি দল (TMC Delegation) । সাংসদ পার্থ ভৌমিকের নেতৃত্বে তৃণমূলের এই প্রতিনিধি দলের সদস্যরা এই মুহূর্তে সুন্দরবনের গ্রামে পৌঁছালেন।

উল্লেখ্য, রাজ্যজুড়ে এসআইআর চলছে। এদিকে SIR আতঙ্কে মানুষের ঘুম উড়েছে বহু জায়গায়। প্রধান সমস্যা হচ্ছে, ২০০২ সালে ভোটার তালিকায় নাম আছে? না নেই? নাম না থাকলে কী দেশছাড়া হতে হবে? এই আতঙ্ক তাড়া করে বেড়াচ্ছে?

আরও পড়ুন- SIR-এর বিরুদ্ধে প্রতিবাদ, মতুয়াদের আমরণ অনশন, পঞ্চম দিনে কী অবস্থা?

এই তালিকায় ছিলেন কুলপির শাহাবুদ্দিন পাইক। ২০০২ সালের ভোটার তালিকায় নিজের ও স্ত্রী নাম না থাকায় উদ্বেগে ছিলেন তিনি। সেইসঙ্গে স্ত্রীর নথিতে গরমিল ধরা পড়ায় সেই চিন্তা আরও বেড়ে যায়। পরিবার সূত্রে খবর, হঠাৎ শাহাবুদ্দিন হৃদরোগে আক্রান্ত হয়ে পড়েন। তড়িঘড়ি হাসপাতালে ভর্তি করা হয়। পরে অবস্থার অবনতি হলে তাঁকে ডায়মন্ড হারবার গভর্নমেন্ট মেডিক্যাল কলেজ অ্যান্ড হাসপাতালে স্থানান্তর করা হয়। শাহাবুদ্দিনের এইভাবে মৃত্যুতে শোকস্তব্ধ প্রতিবেশীরা। তাদের বক্তব্য এসআইআর-এর কারণেই চলে যেতে হয়েছে শাহাবুদ্দিনকে।

দেখুন আরও খবর-