নদীর বাঁধের বেহাল দশা আতঙ্কে এলাকাবাসী

দক্ষিণ ২৪ পরগনা: দক্ষিণ ২৪ পরগনার (South 24 Pargana) নামখানা (Namkhana) ব্লকের দক্ষিণ হরিপুর গিরিরঘেরি এলাকায় সুন্দরিকা দেয়া নিয়া নদীর বাঁধ ভাঙন আতঙ্কে দিন কাটাচ্ছেন স্থানীয় মানুষজন (Local News)। বাঁধের একাংশ ভেঙে পড়ায় যে কোনও কোটালের সময় গ্রাম প্লাবিত হওয়ার আশঙ্কা রয়েছে (District News)।

গ্রামবাসীদের অভিযোগ, বারবার প্রশাসন ও স্থানীয় পঞ্চায়েতকে জানানো সত্ত্বেও শুধু প্রতিশ্রুতিই মিলেছে, বাস্তবে কোনও কাজ হয়নি।

আরও পড়ুন: অগ্নিগর্ভ নেপালে আটকে বহু স্বর্ণকর্মী! উৎকণ্ঠায় দিন গুনছে পরিবার

অন্যদিকে, স্থানীয় হরিপুর গ্রাম পঞ্চায়েত প্রধান জানিয়েছেন, নদী বাঁধ মেরামতির বিষয়ে ইতিমধ্যেই ইরিগেশন দফতরের সঙ্গে কথা হয়েছে। তবে, কেন্দ্রীয় সরকার এনজিএনআরজিএস প্রকল্পের টাকা দিচ্ছে না বলেই বাঁধের কাজ আটকে আছে বলে দাবি তাঁর। ঘটনায় মানুষের মধ্যে আতঙ্ক বাড়ছে। যে কোনও সময় দুর্বল বাঁধ ভেঙে একাধিক গ্রাম প্লাবিত হওয়ার আশঙ্কা জোরালো।